**Prilog 4. Prijedlog Ugovora**

**ISTARSKA ŽUPANIJA – REGIONE ISTRIANA**, Pazin, Dršćevka 3, OIB: 90017522601,

koju zastupa župan Boris Miletić, (u nastavku: Naručitelj)

 i

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_-, OIB: \_\_\_\_\_\_\_\_\_\_\_\_\_\_\_\_\_\_\_\_, zastupano po \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ (u nastavku: Izvođač), zaključuju dana \_\_. \_\_\_\_\_\_\_. 2025. g., sljedeći

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač)

sklapaju sljedeći

**UGOVOR**

**O IZVOĐENJU RADOVA NA UGRADNJI FOTONAPONSKE ELEKTRANE**

**NA KROVU ZGRADE OSNOVNE ŠKOLE SVETVINČENAT**

**UVODNA ODREDBA**

**Članak 1.**

 Ovaj Ugovor sklapa se temeljem provedenog postupka jednostavne nabave za predmet nabave Ugradnja fotonaponske elektrane na zgradi Osnovne škole radova na rekonstrukciji i dogradnji školske zgrade Osnovne škole Svetvinčenat, Ev. broj nabave: 82.2-25-JN, Odluke o odabiru najpovoljnije ponude KLASA:\_\_\_\_\_\_, URBROJ: \_\_\_\_\_\_ od \_\_. \_\_\_\_\_\_\_\_\_ 2025. g. te sukladno uvjetima iz Dokumentaciji o nabavi iz provedenog postupka.

 Predmet nabave se realizira u okviru Projekta Rekonstrukcija i dogradnja školske zgrade i izgradnja školske sportske dvorane Osnovne škole Svetvinčenat za potrebe uvođenja jednosmjenske nastave i financira se iz bespovratnih sredstava Mehanizma za oporavak i otpornost (RRF), temeljem Ugovora o dodjeli bespovratnih sredstava za projekte koji se financiraju iz Mehanizma za oporavak i otpornost, ref.broj. NPOO.C3.1.R1-12.01.0007;

**PREDMET UGOVORA**

**Članak 2.**

Predmet nabave je ugradnja solarne elektrane na krovu zgrade Osnovne škole Svetvinčenat, na adresi Svetvinčenat 98, 52342 Svetvinčenat, k.č. 625/1, k.o. Svetvinčenat, Istarska županija.

Predmet nabave je mješovit te obuhvaća dobavu i isporuke opreme, radove na ugradnji, ispitivanja fotonaponske elektrane, pripremu i vođenje pokusnog rada fotonaponske elektrane, izrada završnog izvješća i usluge izrade dokumentacije za priključenje elektrane na mrežu.

**Članak 3.**

 Naručitelj povjerava, a Izvođač se obvezuje predmet nabave izvršiti u skladu s:

* Ponudom oznake: \_\_\_\_\_\_\_\_\_\_\_
* ponudbenim Troškovnikom,
* Glavnim projektom – ELEKTROTEHNIČKI PROJEKT, broj projekta E656/22 izrađen od strane ETA CONSULT d.o.o. Labin, projektant dr.sc. JAKOV BATELIĆ, dipl.ing.el., E2523;
* Uvjetima i zahtjevima iz Poziva na dostavu ponuda;
* odredbama ovoga Ugovora, važećim zakonima, propisima i pravilima struke.

**Članak 4.**

Izvođač potpisom ovoga Ugovora potvrđuje da je prije dostave ponude i ugovaranja u svemu proučio Poziv na dostavu ponude, Troškovnik i projektnu dokumentaciju koja je podloga za izvođenje ugradnje elektrane, da je upoznat s lokacijom, kao i svim okolnostima i uvjetima koji su od utjecaja za izvršenje ovog Ugovora te da je na osnovu toga sastavio svoju ponudu.

Utvrđuje se da Izvođač neće imati pravo na naknadnu izmjenu odredbi ovoga Ugovora s osnova nepoznavanja uvjeta iz stavka 1. ovoga članka.

**CIJENA**

**Članak 5.**

Ugovorne strane suglasno utvrđuju cijenu ugovornu cijenu predmeta nabave u iznosu od \_\_\_\_\_\_\_\_\_\_\_\_\_\_ eura. Porez na dodanu vrijednost iznosi \_\_\_\_\_\_\_\_\_\_\_\_\_\_ eura. Ukupna cijena s porezom na dodanu vrijednost iznosi \_\_\_\_\_\_\_\_\_\_\_\_ eura.

Ukupna ugovorna cijena uključuje sve troškove i sve izdatke Izvođača vezane za dobavu, ugradnju i puštanje u pogon fotonaponske elektrane, a koji posebice uključuju i sve troškove organiziranja i vođenja gradilišta.

Ukupna ugovorna cijena uključuje dobavu, transport, istovar i podizanje na krov opreme koja čini fotonaponsku elektranu: fotonaponski moduli, izmjenjivači, razvodni ormari, solarni kabeli, AC kabeli, potkonstrukcija za fotonaponske module, izvođenje radova na montaži uređaja i opreme fotonaponske elektrane na mjestu isporuke predmeta nabave odnosno na krov postojeće zgrade Osnovne škole Svetvinčenat, implementiranje daljinskog nadzora rada fotonaponskog sustava te izradu dokumentacije za priključenje fotonaponske elektrane na mrežu, i sve ostale nespomenute troškove Izvođača nužne za isporuku i stavljanje u funkciju predmeta nabave.

Ugovorene jedinične cijene su fiksne i nepromjenjive za cijelo vrijeme ispunjenja ugovornih obveza s bilo koje osnove, a tako i s osnove trenda povećanja cijena prema proteklom razdoblju, i to u cijelom razdoblju od trenutka stupanja na snagu ovog Ugovora do njegova izvršenja.

Količina predmeta nabave određena je kao okvirna (predviđena) te će se izvedeni radovi na ugradnji fotonaponske elektrane obračunavati po stvarno izvedenim količinama, ali jedinične cijene po stavkama ne mogu se mijenjati.

**ROK ISPUNJENJA UGOVORNIH OBVEZA**

**Članak 6.**

Izvođač se obvezuje izvršiti predmet nabave u roku od 4 (četiri) mjeseca od obostranog potpisa ugovora, a isti rok obuhvaća:

* planirani rok za uvođenje u posao – 15 dana od potpisa ugovora,
* planirani rok za izvođenje radova na ugradnji fotonaponske elektrane - 3 mjeseca od uvođenja u posao,
* planirani rok za ispitivanja, mjerenja, primopredaju i puštanje u pogon – 15 dana.

U slučaju nastanka razloga za produljenje roka ispunjenja ovog Ugovora čije će eventualno postojanje i opravdanost na zahtjev Izvođača zajednički utvrditi ugovorne strane, Izvođač je dužan zahtjev za produljenje roka isporuke podnijeti u roku 8 dana od dana nastanka razloga.

Ispunjavanje svih ugovornih obveza podrazumijeva uspješno obavljenu primopredaju radova nakon otklanjanja svih eventualno utvrđenih nedostataka, a sve sukladno važećem Zakonu o obveznim odnosima, Zakonu o gradnji, tehničkim pravilnicima, propisima, normama i standardima te pravilima struke, kao i ostalim pozitivnim propisima koji reguliraju predmet nabave.

Uredno izvršena primopredaja potvrđuje se Zapisnikom o primopredaji ovjerenim od strane sudionika primopredaje.

**Članak 7.**

Ugovoreni rok izvođenja radova iz članka 6. ovoga Ugovora može se produžiti u sljedećim slučajevima:

* ako Izvođač bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač nije mogao predvidjeti, izbjeći niti ukloniti (viša sila), a o čijem je nastupu i prestanku Izvođač radova bez odlaganja dužan obavijestiti Naručitelja,

- zbog izdavanja naloga Naručitelja o obustavi radova,

- zbog nepovoljnih vremenskih prilika koje onemogućavaju izvođenje pojedinih vrsta radova, što se utvrđuje evidencijom meteoroloških uvjeta tijekom izvođenja radova ovjerenih po nadzornom inženjeru u građevinskom dnevniku,

- zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne strane, već su posljedica radnji treće strane,

- zbog drugih opravdanih razloga koji nisu uzrokovani krivnjom Izvođača radova, a za koje Naručitelj mora dati odobrenje.

**ROK, NAČIN I UVJETI PLAĆANJA**

**Članak 8.**

Izvedeni radovi obračunavat će se na osnovu stvarno izvedenih količina te po nadzoru ovjerene građevinske knjige.

Izvedene radove Izvođač će obračunavati putem privremenih mjesečnih situacije i okončane situacije.

Privremene situacije Izvođač ispostavlja nadzornom inženjeru najkasnije do 5-og u mjesecu, za radove izvedene u proteklom mjesecu, a Izvođač je obvezan privremene situacije ovjerene od strane Nadzornog inženjere s e-računom dostaviti Naručitelju do 10-tog u mjesecu.

Naručitelj će e-račun platiti u roku od 30 (trideset) dana od zaprimanja.

U opravdanim slučajevima Naručitelj može osporiti plaćanje dijela situacije, ali neosporeni dio situacije dužan je platiti u naprijed navedenom roku.

Plaćanje se vrši u eurima.

Isključuje se mogućnost plaćanja predujma i traženje sredstava osiguranja plaćanja.

Izvođač ne može svoja potraživanja iz ovog ugovora ustupiti trećim osobama bez pisane suglasnosti Naručitelja.

Pisana suglasnost iz prethodnog stavka mora biti potpisana od strane osobe ovlaštene za zastupanje Naručitelja.

**NADZOR NAD UGRADNJOM**

**Članak 9.**

Izvođač je obavezan omogućiti Naručitelju stalan nadzor nad izvršenjem ugovorenih radova prema projektnoj dokumentaciji i Troškovniku, a posebno nadzor nad količinom i kvalitetom upotrijebljenog materijala i opreme pri izvođenju ugovorenih radova.

U izvršenju nadzora Naručitelj je putem nadzornog tijela ovlašten kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova prema tehničkoj dokumentaciji, kontrolirati privremene i okončane situacije, ovjeravati i potpisivati građevinski dnevnik, odobravati analizu cijena za dodatne radove.

**UGOVORNA KAZNA**

**Članak 10.**

U slučaju da je Izvođač odgovoran za prekoračenje roka izvršenja predmeta nabave, Naručitelj ima pravo obračunati i naplatiti ugovornu kaznu za svaki dan prekoračenja ugovorenog roka u visini od 2‰ (dva promila) od ukupno ugovorene cijene bez PDV-a, s time da ukupni iznos ugovorne kazne ne može prijeći 5% (petposto) ukupno ugovorene cijene bez PDV-a.

Ako šteta koju Naručitelj pretrpi zbog zakašnjenja Izvođača radova prelazi iznos ugovorne kazne, Naručitelj ima pravo na iznos naknade štete koji prelazi visinu ugovorne kazne.

Obračunatu ugovornu kaznu Izvođač je dužan platiti u roku od 8 (osam) dana od dana zaprimanja obračuna.

Obračunati iznos ugovorne kazne Naručitelj ima pravo naplatiti odbijanjem od isplate koju duguje Izvođaču i/ili naplatiti putem jamstva za uredno ispunjenje ugovora.

Izvođač se oslobađa plaćanja ugovorne kazne ako je do produljenja došlo iz razloga utvrđenih u članku 7. stavcima ovog Ugovora.

Plaćanje ugovorne kazne ne utječe na izvršenje obveze Izvođača.

**OBVEZE IZVOĐAČA**

**Članak 11.**

Izvođač je obvezan u izvršenju obveza iz ovog Ugovora pridržavati se:

* Zakona o gradnji (NN 153/13, 20/17, 39/19, 125/19),
* Zakona o poslovima i djelatnostima prostornog uređenja i gradnje (NN 78/15, 118/18, 110/19),
* Zakona o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19),
* Zakona o zaštiti na radu (NN 71/14, 118/14, 154/14 , 94/18, 96/18),

Izvođač se obvezuje ugovorene radove izvršavati s obveznim angažmanom potrebnog broja stručnjaka kako bi predmetni radovi bili završeni u zahtijevanom roku za izvršenje, te osigurati da sve radove koji su predmet nabave izvode stručne osobe koje imaju sva potrebna ovlaštenja sukladno važećim zakonima i drugim propisima.

Ukoliko Izvođač nije ovlašten za izvođenje nekih poslova i/ili radova koji su sastavni dio Troškovnika, u obvezi je povjeriti izvršenje istih poslova i/ili radova ovlaštenim osobama sukladno posebnim propisima

Izvođač je dužan izvesti radove te isporučiti i ugraditi novu nekorištenu opremu sukladno tehničkim specifikacijama definiranim u troškovniku i Elektrotehničkom projektu, a koji odgovaraju važećim standardima ili drugim tehničkim propisima.

Nepoznavanje cjelovitog projekta (nacrti, tehnički opisi, program kvalitete i osiguranje kakvoće, troškovnik) neće se prihvatiti kao razlog za izmjenu jediničnih cijena ili toleriranje grešaka u izvedbi.

Izvođač je dužan u ispunjavanju obveza iz svoje profesionalne djelatnosti postupati s povećanom pažnjom, sukladno modelu pažnje dobrog stručnjaka.

Izvođač je obvezan tijekom izvršenja ovog Ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi („Narodne novine“ broj 120/16 i 114/22 – dalje u tekstu: ZJN 2016.)

Izvođač je obvezan u izvršavanju ugovora pridržavati se Do No Significant Harm principle („ne nanosi bitnu štetu”: dalje u tekstu: DNSH) što znači da se ne podupiru i ne obavljaju gospodarske djelatnosti kojima se nanosi bitna šteta bilo kojem od okolišnih ciljeva, ako je to relevantno, u smislu članka 17. Uredbe (EU) 2020/852, te je dužan ako to Naručitelj zahtjeva prije primopredaje radova dostaviti Izjavu ili drugi relevantan dokaz kojim se dokazuje ispunjenje ovog načela.

**JAMSTVO ZA UREDNO ISPUNJENJE UGOVORA**

**Članak 12.**

Izvođač je obvezan je, u roku od 10 dana od obostranog potpisa Ugovora, dostaviti Naručitelju jamstvo za uredno izvršenje ugovora u visini od 10% (deset posto) ugovorenog iznosa bez poreza na dodanu vrijednost.

Traženo jamstvo je bezuvjetna, neopoziva, i valjana bankarska garancija, izdana u korist Naručitelja i plativa "na prvi poziv" i "bez prigovora" od banke izdavatelja garancije, s rokom valjanosti 30 dana dužim od roka završetka ugovora. Jamstvo za uredno ispunjenje ugovora naplatit će se u slučaju povrede ugovornih obveza ili nedostavljanja jamstva za otklanjanje nedostataka u jamstvenom roku.

Zamjena dostavljene bankarske garancije drugim instrumentima nije dopuštena osim u slučaju ako se osigura novčani polog u traženom iznosu, na koji odabrani ponuditelj nema pravo zaračunavati kamatu.

Ukoliko Izvođač u ugovorenom roku ne dostavi Naručitelju jamstvo za uredno ispunjenje ugovora, Naručitelj ima pravo raskinuti Ugovor.

U slučaju produljenja roka izvršenja ugovora ili izmjene ugovora kojom se povećava ugovorena cijena, Izvođač je obvezan dostaviti produljeno jamstvo za uredno ispunjenje ugovora o javnoj nabavi, sukladno prethodno navedenim uvjetima i to za naredno razdoblje u kojem će završiti ugovorene poslove.

U slučaju da Izvođač povrijedi ugovorne obveze, Naručitelj će pisanim putem obavijestiti odabranog ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza.

Ukoliko niti nakon u pismeno određenog primjerenog roka Izvođač ne postupi i ne postane uredan u ispunjenju ugovornih obveza, Naručitelj ima pravo naplatiti jamstvo za uredno ispunjenje Ugovora.

Neiskorišteno jamstvo Naručitelj će vratiti Izvopđaču nakon primitka jamstva za otklanjanje nedostataka u jamstvenom roku.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 13.**

Odabrani ponuditelj obvezan je, najkasnije u roku 10 dana od dana uredno izvršene primopredaje, a prije isteka roka važenja jamstva za uredno ispunjenje ugovora, dostaviti Naručitelju jamstvo za otklanjanje nedostataka u jamstvenom roku na izvedenim radovioma, u iznosu od 10 % vrijednosti izvedenih radova bez PDV-a s rokom važenja 24 mjeseca.

Jamstvom za otklanjanje nedostataka u jamstvenom roku, Izvođač jamči da je uredno izveo radove na ugradnji solarne elektrane te da je ugradio opremu u svemu prema tehničkim specifikacijama i zahtjevima Naručitelja iz Poziva na dostavu i pripadajućom tehničke dokumentacije, sukladno propisima i pravilima struke te da nema nedostataka koji onemogućavaju ili smanjuju njenu vrijednost ili njenu prikladnost za uporabu određenu Ugovorom, i obvezuje se da će u jamstvenom roku otkloniti nedostatke ukoliko se pojave.

Jamstvo se daje u jednom od sljedećih obliku:

- bezuvjetne i neopozive bankarske garancije, bez prigovora i plative na prvi poziv izdane u korist Naručitelja Istarske županije,

ili

2. bjanko zadužnice koja mora biti izdana na propisanom obrascu, potvrđena kod javnog bilježnika, te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012, 82/2017, 154/2022),

ili

3. zadužnice koja mora biti izdana na propisanom obrascu, potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012, 82/2017, 154/2022),

Ovo jamstvo Naručitelj će aktivirati u slučaju da Izvođač u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Neiskorišteno jamstvo biti će vraćeno odabranom ponuditelju po isteku njegova važenja.

U slučaju nedostavljanja jamstva za otklanjanje nedostataka u jamstvenom roku u ugovorenom roku, Naručitelj ima pravo naplatiti jamstvo za uredno ispunjenje ugovora, odnosno ima pravo naplatiti ugovornu kaznu ili na ispostavljenoj fakturi zadržati iznos u visini 10% ukupne vrijednosti izvršenog ugovora bez PDV-a na ime otklanjanja nedostataka u jamstvenom roku i naknade nastale štete.

Jamstveni rok za ugrađenu opremu određen je jamstvom proizvođača opreme (predaju se jamstveni/garantni listovi proizvođača opreme.

**PRIMOPREDAJA**

**Članak 14.**

Nakon što utvrdi da su radovi na gradilištu dovršeni u kvalitativnom i kvantitativnom smislu, Izvođač će o tome pisano obavijestiti Naručitelja, a primopredaja će se obaviti najkasnije u roku 15 dana od dana kada je Izvođač pisanim putem obavijestio Naručitelja o spremnosti građevine za primopredaju.

Izvršene radove preuzimaju stručni predstavnici Naručitelja po završetku radova.

O primopredaji radova sastavlja se zapisnik koji potpisuju predstavnici ugovornih strana i nadzorni inženjer, a u kojem je nužno navesti:

* jesu li radovi izvedeni u cijelosti po Ugovoru, projektno-tehničkoj dokumentaciji i troškovniku iz ovog Ugovora, odnosno po propisima i pravilima struke, odnosno odgovara li sva oprema tehničkim specifikacijama iz troškovnika,
* jesu li radovi završeni u ugovorenom roku, a ako nisu, odstupanja od ugovorenog roka treba iskazati u danima u odnosu na ugovoreni rok završetka,
* konstatirati primopredaju jamstvenih listova i atesta za izvedene radove, materijal i opremu koju je Izvođač ugradio u građevinu, a za koju jamstvo daje proizvođač tih proizvoda,
* konstatirati eventualna, od strane Naručitelja, odnosno stručnog nadzora, odobrena odstupanja od projekta, s priloženom dokumentacijom po kojoj su izvedene izmjene,
* konstatirati da je Izvođač dao Naručitelju Izjavu o izvedenim radovima s uputom za održavanje građevine koja je obvezni prilog primopredajnog zapisnika,
* konstatirati datum od kojeg se građevina može početi redovno koristiti u skladu s namjenom.

Naručitelj je dužan sve ustanovljene nedostatke unijeti u zapisnik o primopredaji i odrediti Izvođaču primjereni rok za otklanjanje nedostataka.

Ukoliko se Izvođač ne odazove pozivu i ne pristupi otklanjanju nedostataka u danom roku, Naručitelj je ovlašten otkloniti nedostatke putem drugog izvođača, te radove naplatiti iz jamstva za uredno izvršenje ugovora.

Izvođač je dužan sastaviti pisanu izjavu o izvedenim radovima i uvjetima održavanja sukladno članku 54. stavak 1. točka 7. Zakona o gradnji.

Prilikom primopredaje radova Izvođač se obvezuje predati svu dokumentaciju o izvedenim radovima.

**PODUGOVARATELJI**

**Članak 15.**

Izvođač daje dio Ugovora u podugovor podugovarateljima, a sukladno Ponudi, kako slijedi:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ili**

Izvopđač ne daje dio ovoga Ugovora u podugovor. - ***alternativno***

Izvođač smije tijekom izvršenja ovoga Ugovora mijenjati podugovaratelja te uvesti jednog ili više novih podugovaratelja samo uz pristanak Naručitelja.

Uz zahtjev za promjenu podugovaratelja te za uvođenje jednog ili više novih podugovaratelja tijekom izvršenja ugovora, Izvođač mora dostaviti podatke te važeće dokumente za novog podugovaratelja o ispunjavanju uvjeta za podugovaratelja iz postupka javne nabave predmetnih radova.

Naručitelj ne smije odobriti zahtjev za promjenu podugovaratelja ako se Izvođač u postupku javne nabave radi dokazivanja ispunjenja tehničke i stručne sposobnosti oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje.

Za dio ovoga Ugovora koji je izvršio podugovaratelj Naručitelj je obvezan plaćanje izvršiti neposredno podugovaratelju, osim ukoliko Izvođač dokaže da su obveze prema podugovaratelju za taj dio Ugovora već podmirene, a sve prema dostavljenim računima/situacijama sukladno ovome članku.

Izvođač je obvezan Naručitelju ispostaviti račun/situaciju koja glasi na ukupan iznos obračunatih radova i isporučene opreme (Izvođača i podugovaratelja) te posebno istaknuti iznos koji se odnosi na radove izvedene i isporučenu opremu od strane Izvođača i svakog pojedinog podugovaratelja. Tom računu/situaciji Izvođač prilaže račune/situacije podugovaratelja koje je prethodno potvrdio datumom, potpisom i pečatom.

Izvođač je odgovoran za ukupnu realizaciju ovog Ugovora odnosno i za ispunjenje obveza podugovaratelja.

**RASKID UGOVORA**

**Članak 16.**

Ugovorne strane suglasne su da se Ugovor može raskinuti sporazumno ili u slučaju nastupa sljedećih okolnosti:

* ako zbog više sile nije moguće ispuniti ugovorene obveze;
* u slučaju kršenja odredaba ovog Ugovora od jedne od ugovornih strana i ako posljedice kršenja nisu otklonjene u roku određenom u pismenom upozorenju druge ugovorne strane, ugovor se raskida odmah po prijemu pismene obavijesti o prekidu Ugovora;
* ako Izvođač ne isporuči robu sukladno troškovniku, Ugovoru ili odbija postupiti po nalogu Naručitelja;
* ako Izvođač ne ispuni ili kasni s ispunjenjem bilo koje svoje obveze iz ovog Ugovora.

U slučaju da nastupi neki od navedenih razloga za raskid Ugovora Naručitelj će poslati Izvođaču pisanu opomenu o nastanku razloga za raskid Ugovora kojom mu se ostavlja naknadni rok u kojem bi Izvođač trebao otkloniti takvu povredu Ugovora, tj. neispunjenje ili zakašnjenje u ispunjenju. Takav naknadni rok ne može biti dulji od 8 radnih dana. U slučaju da Izvođač ne otkloni navedenu povredu Ugovora u takvom naknadnom roku Naručitelj je ovlašten jednostrano raskinuti ovoj Ugovor. Smatra se da je ovaj Ugovor raskinut na dan kada je Naručitelj dostavio Izvođaču pisanu izjavu o raskidu, pod uvjetom da je naknadni rok za ispunjenje naveden u pisanoj opomeni bezuspješno protekao.

**ZAVRŠNE ODREDBE**

**Članak 17.**

Ugovorne strane su suglasne da se na izvršenje ovog Ugovora, za sve što nije izrijekom navedeno u ovom Ugovoru, osim odredbi Zakona o javnoj nabavi, primjenjuju odredbe Zakona o obveznim odnosima te drugih važećih zakonskih i drugih propisa kojim je reguliran predmet nabave.

**Članak 18.**

Naručitelj imenuje predstavnicu Naručitelja zaduženu za praćenje izvršenja Ugovora kako slijedi:

* **Nataša Grgorinić,** viša savjetnica za upravljanje investicijama u Upravnom odjelu za obrazovanje, sport i tehničku kulturu

 kontakt podaci: natasa.grgorinic@istra-istria.hr; tel. +385 52 351 495

Predstavnica Naručitelja iz stavka 1. ovog članka predstavlja Naručitelja u odnosima koji nastanu temeljem ovog Ugovora te se cjelokupna komunikacija Izvođača prema Naručitelju obavlja preko nje.

**Članak 19.**

Sve izmjene i dopune ovoga Ugovora bit će pravovaljane ukoliko budu sačinjene u pisanom obliku

**Članak 20.**

Sve sporove koji bi proistekli iz ovog ugovora ili u vezi s njim ugovorne strane se rješavati dogovorno, a za slučaj nemogućnosti rješenja spora mirnim putem ugovorne strane suglasno utvrđuju nadležnost suda prema sjedištu Naručitelja**.**

**Članak 21.**

Ovaj Ugovor sačinjen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

**Članak 24.**

Ugovor stupa na snagu danom potpisa ugovornih strana.

 **IZVOĐAČ NARUČITELJ**

 **ISTARSKA ŽUPANIJA**

 Župan

 Boris Miletić

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA:

URBROJ:

 Pula, \_\_\_\_\_\_\_\_\_\_\_\_ 2025.